Document ID: 31986R1455

ΚΑΝΟΝΙΣΜΟΣ (ΕΟΚ) αριθ. 1455/86 ΤΟΥ ΣΥΜΒΟΥΛΙΟΥ της 13ης Μαΐου 1986 για την προσαρμογή των άρθρων 96 και 294 της πράξης προσχώρησης της Ισπανίας και της Πορτογαλίας σχετικά με την εφαρμογή του καθεστώτος εγγυήσεων για τους κραμβόσπορους, τους γογγυλόσπορους και τους ηλιανθόσπορους που παράγονται στην Ισπανία και την Πορτογαλία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πράξη προσχώρησης της Ισπανίας και της Πορτογαλίας, και ιδίως το άρθρο 89 παράγραφος 2 και το άρθρο 234 παράγραφος 3,
την πρόταση της Επιτροπής (1),
τη γνώμη του Ευρωπαϊκού Κοινοβουλίου (2),
Εκτιμώντας:
ότι ο κανονισμός αριθ. 136/66/ΕΟΚ του Συμβουλίου της 22ας Σεπτεμβρίου 1966 περί δημιουργίας κοινής οργανώσεως αγοράς στον τομέα των λιπαρών ουσιών (3), όπως τροποποιήθηκε τελευταία από τον κανονισμό (ΕΟΚ) αριθ. 1454/86 (4), προέβλεπε στο άρθρο 24α, πριν από την εν λόγω τροποποίηση, ένα καθεστώς κατωφλίου εγγύησης- ότι ο κανονισμός (ΕΟΚ) αριθ. 1454/86 αντικατέστησε, με το άρθρο 27α, το εν λόγω καθεστώς με ένα καθεστώς μέγιστων εγγυημένων ποσοτήτων-
ότι τα άρθρα 96 και 294 της πράξης προσχώρησης προβλέπουν ειδικά κατώφλια εγγύησης για τα εν λόγω κράτη- ότι πρέπει να προσαρμοστούν οι διατάξεις αυτές στην τελευταία τροποποίηση του κανονισμού αριθ. 136/66/ΕΟΚ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στα άρθρα 96 και 294 της πράξης προσχώρησης της Ισπανίας και της Πορτογαλίας σχετικά με την εφαρμογή των καθεστώτων εγγυήσεων για τους κραμβόσπορους και τους γογγυλόσπορους καθώς και τους ηλιανθόσπορους που παράγονται στην Ισπανία και την Πορτογαλία, οι όροι "κατώφλιο εγγύησης" αντικαθίστανται από τους όρους "εγγυημένη (ες) μέγιστη (ες) ποσότητα (ες)".
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Μαΐου 1986.

Labels: 11
15
17